钦定古今图书集成/理学汇编/学行典/第185卷 > 裴守贞
## 钦定古今图书集成/理学汇编/学行典/第185卷 > 裴守贞

按《旧唐书孝友传》：“裴守贞，绛州稷山人也。后魏冀州
刺史叔业六世孙也。父眘，大业中为淮南郡司户。属
郡人杨琳、田瓒据郡作乱，尽杀官吏，以脊素有仁政，
相诫不许惊害，仍令人护送眘及妻子还乡。贞观中，
官至鄼令。守贞早孤，事母至孝。及母终，哀毁骨立，殆
不胜丧。复事寡姊及兄甚谨。闺门礼则，士友所推。初”
举进士，及应八科举，累转乾封郡属。永淳初，关中大
饥，守贞尽以禄俸供姊及诸甥，身及妻子，麤粝不充，
初无倦色。寻授太常博士。守贞尢善礼仪之学，当时
以为称职。高宗时，封嵩山，诏礼官议射牲之事，守贞

牲之文。但亲舂射牲，虽是古礼，久从废省。据《封禅祀
礼》曰：“未明十五刻，宰人以鸾刀割牲，质明而行事。”比
銮驾至时，宰牲摠毕，天皇唯奠玉酌献而已。今祀前
一日射牲，事即伤早；祀日方始射牲，事又伤晚。若依
汉武故事，即非亲射之仪，事不可行。又《神功破阵乐》
《功成庆善乐》二舞，每奏，上皆立对。守贞又议曰：“窃唯
二舞肇兴，讴吟攸属，赞九功之茂烈，叶万国之欢心。
义均《韶》《夏》，用兼宾祭，皆祖宗盛德，而子孙享之。详览
博记，未有皇王立观之礼。况升中大事，华裔毕集，九
服仰垂拱之安，百蛮怀率舞之庆，甄陶化育，莫匪神
功，岂于乐舞别申严敬？臣等详议，奏二舞时，天皇不
合起”立，时并从守贞议，会高宗不豫，事竟不行。及高
宗崩，时无大行凶仪，守贞与同时博士韦叔夏、辅鲍
素等讨论旧事，创为之，当时称为“得礼之中。”守贞天
授中为司府丞，则天特令推究诏狱，务存平恕，前后
奏免数十家，由是不合旨，出为汴州司录。累转成州
刺史。为政不务威刑，甚为人吏所爱。俄转宁州刺史，
成州人送出境者数千人。长安中卒。子馀事继母以
孝闻，举明经，累补鄠县尉。时同列李朝隐、程行谌皆
以文法著称，子馀独以词学知名。或问雍州长史陈
崇业子馀与朝隐、行谌优劣，崇业曰：“譬如春兰秋菊，
俱不可废也。”景龙中，为左台监察御史。时泾、岐二州
有隋代蕃户子孙数千家，司农卿赵履温奏悉没为
官户奴婢，仍充赐口，以给贵幸。子馀以为官户，承恩
始为蕃户，又是子孙，不可抑之为贱，奏劾其事。时履
温依附宗楚客等，与子馀廷对曲直，子馀词色不挠，
履温等词屈，从子馀奏为定。开元初，累迁冀州刺史，
政存宽惠，人吏称之。又为岐王府长史，加银青光禄
大夫。十四年，卒，谥曰孝。子馀居官清俭，友爱诸兄弟。
兄弟六人，皆有志行。

4。